CELEX: 32014R0629
Language: sl
Date: 2014-06-12 00:00:00
Title: Izvedbena uredba Komisije (EU) št. 629/2014 z dne 12. junija 2014 o spremembi Izvedbene uredbe (EU) št. 540/2011 glede pogojev za registracijo aktivne snovi metil nonil keton  Besedilo velja za EGP

13.6.2014   
            
            
               SL
            
            
               Uradni list Evropske unije
            
            
               L 174/33
            
         IZVEDBENA UREDBA KOMISIJE (EU) št. 629/2014
   z dne 12. junija 2014
   o spremembi Izvedbene uredbe (EU) št. 540/2011 glede pogojev za registracijo aktivne snovi metil nonil keton
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 608/2012 (2) je spremenila Izvedbeno Uredbo (EU) št. 540/2011 (3) glede pogojev za registracijo aktivne snovi metil nonil keton, pod pogojem, da prijavitelj predloži dodatne potrditvene informacije v obliki študij o specifikaciji s podpornimi podatki o seriji in potrjenimi metodami analize.
            
         
               (2)
            
            
               Prijavitelj je Belgiji, državi članici poročevalki, v za to določenem roku predložil dodatne informacije v obliki študij o specifikaciji s podpornimi podatki o seriji in potrjenimi metodami analize.
            
         
               (3)
            
            
               Belgija je ocenila dodatne informacije, ki jih je predložil prijavitelj. Svojo oceno je v obliki revidiranega osnutka poročila o oceni 25. novembra 2013 predložila drugim državam članicam, Komisiji in Evropski agenciji za varnost hrane (v nadaljnjem besedilu: Agencija).
            
         
               (4)
            
            
               Revidirani osnutek poročila o oceni so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 16. maja 2014 v obliki poročila Komisije o pregledu metil nonil ketona.
            
         
               (5)
            
            
               Komisija je prijavitelja pozvala, naj predloži pripombe na poročilo o pregledu metil nonil ketona.
            
         
               (6)
            
            
               Komisija je sklenila, da bi morala biti na podlagi dodatnih potrditvenih informacij minimalna čistost aktivne snovi določena na 985 g/kg.
            
         
               (7)
            
            
               Izvedbeno uredbo (EU) št. 540/2011 bi bilo zato treba ustrezno spremeniti. Državam članicam bi bilo treba zagotoviti dovolj časa, da po potrebi spremenijo ali prekličejo registracije fitofarmacevtskih sredstev, ki vsebujejo metil nonil keton.
            
         
               (8)
            
            
               Za fitofarmacevtska sredstva, ki vsebujejo metil nonil keton in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi to obdobje moralo trajati največ osemnajst mesecev po začetku uporabe te uredbe.
            
         
               (9)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   V stolpcu „čistost“ v vrstici 238 (metil nonil keton) dela A Priloge k Izvedbeni uredbi (EU) št. 540/2011 se vrednost čistosti nadomesti z „≥ 985 g/kg“.
   Člen 2
   Prehodni ukrepi
   Države članice v skladu z Uredbo (ES) št. 1107/2009 do 3. januarja 2015 po potrebi spremenijo ali prekličejo veljavne registracije fitofarmacevtskih sredstev, ki vsebujejo metil nonil keton kot aktivno snov.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 3. januarja 2016.
   
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 608/2012 z dne 6. julija 2012 o spremembi Izvedbene uredbe Komisije (EU) št. 540/2011 glede pogojev za registracijo aktivnih snovi denatonium benzoat, metil nonil keton in rastlinska olja/olje zelene mete (UL L 177, 7.7.2012, str. 19).
   
      (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).